b'\n_START_ARTICLE_\nKompatibilitetslag\n_START_PARAGRAPH_\nEt kompatibilitetslag er innenfor informatikken navnet p\xc3\xa5 et grensesnitt som gj\xc3\xb8r det mulig for bin\xc3\xa6rfiler fra et fremmed operativsystem \xc3\xa5 kj\xc3\xb8re p\xc3\xa5 et vertssystem. Grensesnittet oversetter systemkall fra det fremmede systemet over til systemkall for vertssystemet. Sammen med enkelte biblioteker fra det fremmede systemet er dette ofte nok for vertssystemet. Et kompatibilitetslag i maskinvaren best\xc3\xa5r av verkt\xc3\xb8y som tillater maskinvareemulering._NEWLINE_Et eksempel p\xc3\xa5 et kompatibilitetslag er Wine, som gj\xc3\xb8r det mulig for bin\xc3\xa6rfiler fra Microsoft Windows \xc3\xa5 kj\xc3\xb8re p\xc3\xa5 Unix eller Unix-lignende operativsystemer.'